Nafarroako Parlamentuko Mahaiak, 2021eko ekainaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Jesús Valdemoros Erro andreak aurkeztutako galdera, zerga-arloan ingurune erakargarri bat sortzearren Nafarroako Gobernuak duen proposamen politikoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko ekainaren 14an

Lehendakaria: Unai Hualde Iglesias

GALDERAREN TESTUA

Navarra Suma talde parlamentarioari atxikitako foru parlamentari María Jesús Valdemoros Erro andreak honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

COVID-19aren kasu-kopurua jaisteari eta txertatzeari esker ziurgabetasuna jaisten ari den honetan, eragile ekonomikoek erabakiak har ditzaten ahalbidetzeko unea da. Zerga-arloan dugun autonomia kontuan hartuta, zein da zure proposamen politikoa zerga-arloan ingurune erakargarri bat sortzeko?

Iruñean, 2021eko ekainaren 10ean

Foru parlamentaria: María Jesús Valdemoros Erro